**«Дзеці партызана»** — прыгодніцкі фільм рэжысёраў Льва Голуба і Мікалая Фігуроўскага зняты на кінастудыі Беларусьфільм у 1954 годзе.

Сюжэт
-----

У Нароўлю на летнія канікулы прыехаў піянер Міхась Грэчны. Разам з ім на цеплаходзе плыў шпіён, які сказаў, што ён фотамастак.

Шпіён прыёхаў у геалагічную партыю, якая займалася пошукам радовішчаў нафты. Там ён прадставіўся фотакарэспандэнтам геалагічнага часопіса і прымусіў пагрозамі работніка геалагічнай партыі Глушку, які ў час вайны супрацоўнічаў з гестапа, зрабіць фотаздымкі сакрэтных карт і пакласці касету з плёнкай ва ўмоўленым месцы. У гэтым месцы яе выпадкова знайшлі брат і сястра Грэчныя, дзеці камандзіра партызанскага атрада, які гераічна загінуў у жніўні 1942 года падчас Вялікай Айчыннай вайны. Яны паспяшаліся аднесці знаходку геолагам, але нікога з начальства не аказалася на месцы. Глушка, пераканаўшыся, што гэта менавіта схаваная ім плёнка, падахвоціўся праводзіць дзяцей з тайнай мэтай прывабіць іх у багну і загубіць.

У час акупацыі Глушка стаў здраднікам і служыў у нацыстаў. Ён выдаў ім размяшчэнне партызанскага атрада, якім камандаваў геолаг Мікола Грэчны. Цяпер, баючыся пакарання, ён рашыўся на новае злачынства.

Даведаўшыся, што дзеці не загінулі ў багне, Глушка пачаў актыўна шукаць іх. На адной з дзялянак лесу ён знайшоў шмат дрэваў з надпісамі на кары «Глушка — здраднік». Каб вынішчыць гэтыя надпісы, Глушка падпаліў лес.

У рэшце рэшт Глушка знайшоў дзяцей каля магілы іх бацькі. Забіць дзяцей яму не даў дзед Якуб, які выпадкова знаходзіўся непадалёк.

Глушка і шпіён апынуліся ў супрацоўнікаў дзяржбяспекі, а дзецям выказалі падзяку за праяўленыя мужнасць, розум і адвагу.

У ролях
-------

* Віталь Камісараў — *Міхась Грэчны, піянер-суворавец*
* Наталля Зашчыпіна  (руск.) (бел. — *Алеся Грэчная, сястра Міхася Грэчнага*
* Павел Волкаў  (руск.) (бел. — *Якуб Максімавіч, апякун Міхася і Алесі Грэчных, ляснік*
* Павел Малчанаў — *Васіль Сяргеевіч Собалеў, начальнік геалагічнай партыі*
* Любоў Мазалеўская — *Ганна Пракоф’еўна, апякунка Міхася і Алесі Грэчных*
* Алег Жакаў  (руск.) (бел. — *следчы*
* Павел Шпрынгфельд  (руск.) (бел. — *Матвей Глушка*
* Рыгор Шпігель  (руск.) (бел. — *шпіён*
* Уладзімір Маранкоў  (руск.) (бел. — *геолаг*
* Кацярына Фёдараўна Савінава — *Вольга Васілеўна, геолаг*

**У эпізодах:**

* Уладзімір Балашоў  (руск.) (бел. Кацярына Бузук, Я. Заштоўт
* Ю. Пашкін, Г. Суднік, Людміла Цімафеева

Здымачная група
---------------

* Сцэнарыст: Рыгор Калтуноў  (руск.) (бел.
* Рэжысёры-пастаноўшчыкі:
	+ Леў Голуб
	+ Мікалай Фігуроўскі
* Аператар-пастаноўшчык: Андрэй Булінскі
* Кампазітары:
	+ Гаўрыіл Папоў  (руск.) (бел.
	+ Дзмітрый Лукас
* Тэкст песень: А. Астрэйка
* Мастак-пастаноўшчык: Юрый Булычоў
* Гукааператар: К. Бак
* Рэжысёр: Пётр Васілеўскі
* Аператар: Г. Удавенка
* Мантаж: Н. Мікалаева
* Грым: Р. Нікіцін
* Дырэктар: С. Тульман

| ⛭Фільмы Льва Голуба |
| --- |
| Шчаслівыя кольцы (1929) • Песня пра першую дзяўчыну (1930) • Паводка (1936) • Дзеці партызана (1954) • Міколка-паравоз (1956) • Дзяўчынка шукае бацьку (1959) • Вуліца малодшага сына (1962) • Пушчык едзе ў Прагу (1965) • Анюціна дарога (1967) • Паланэз Агінскага (1971) • Маленькі сяржант (1975) |

|  |  |
| --- | --- |
| ⚙️   Тэматычныя сайты | AllMovie · Česko-Slovenská filmová databáze · Internet Movie Database |